CELEX: 32009D0884
Language: et
Date: 2009-11-30 00:00:00
Title: 2009/884/EÜ: Komisjoni otsus, 30. november 2009 , millega muudetakse otsust 2007/116/EÜ seoses 116ga algavate täiendavate reserveeritud numbrite kasutuselevõtuga (teatavaks tehtud numbri K(2009) 9425 all) (EMPs kohaldatav tekst)

3.12.2009   
            
            
               ET
            
            
               Euroopa Liidu Teataja
            
            
               L 317/46
            
         
      KOMISJONI OTSUS,
   30. november 2009,
   millega muudetakse otsust 2007/116/EÜ seoses 116ga algavate täiendavate reserveeritud numbrite kasutuselevõtuga
   (teatavaks tehtud numbri K(2009) 9425 all)
   (EMPs kohaldatav tekst)
   (2009/884/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 7. märtsi 2002. aasta direktiivi 2002/21/EÜ elektrooniliste sidevõrkude ja -teenuste ühise reguleeriva raamistiku kohta (raamdirektiiv), (1) eriti selle artikli 10 lõiget 4,
   ning arvestades järgmist:
   
               (1)
            
            
               Komisjoni otsusega 2007/116/EÜ reserveeritakse riigisisene numeratsiooniala algusega 116 sotsiaalse väärtusega ühtlustatud teenuste ühtlustatud numbritele. Kõnealuse otsuse lisa sisaldab loetelu konkreetsetest numbritest selles numeratsioonialas ja teenustest, mille jaoks numbrid on reserveeritud. Kõnealust loetelu võib kohandada kooskõlas direktiivi 2002/21/EÜ artikli 22 lõikes 3 osutatud menetlusega.
            
         
               (2)
            
            
               On leitud, et kaks teenust – kuriteoohvrite abitelefon ja arstinõuande valveteenus – on sotsiaalse väärtusega teenused, mis võivad vastata ühtlustatud numbri kohaldamiseks sätestatud tingimustele. Kõnesolevatel põhjustel tuleks otsust 2007/116/EÜ ajakohastada ja võtta kasutusele täiendavad reserveeritud numbrid. Arstinõuande valveteenus ei ole ette nähtud hädaabinumbri 112 või eluohtlike olukordade puhuks sisse seatud riigisiseste hädaabinumbrite asendamiseks.
            
         
               (3)
            
            
               Seepärast tuleks otsust 2007/116/EÜ vastavalt muuta.
            
         
               (4)
            
            
               Käesoleva otsusega ette nähtud meetmed on kooskõlas sidekomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2007/116/EÜ lisa asendatakse käesoleva otsuse lisaga.
   Artikkel 2
   Liikmesriigid võtavad kõik vajalikud meetmed, millega tagatakse, et alates 15. aprillist 2010 saavad riigi reguleerivad asutused määrata käesoleva otsuse alusel loetellu lisatud numbreid.
   Artikkel 3
   Käesolev otsus on adresseeritud liikmesriikidele.
   
      Brüssel, 30. november 2009
      
         
            Komisjoni nimel
         
         
            komisjoni liige
         
         Viviane REDING
         
      
   
   
      (1)  EÜT L 108, 24.4.2002, lk 33.
   
      LISA
      
         Reserveeritud numbrite loetelu sotsiaalse väärtusega ühtlustatud teenuse osutamiseks
      
      
                  Number
               
               
                  Teenus, mille osutamiseks on number reserveeritud
               
               
                  Numbri kasutamise õigusega seotud eritingimused
               
            
                  116 000
               
               
                  
                     Teenuse nimetus:
                  
                  abitelefon kadunud laste otsimiseks
                  
                     Kirjeldus:
                  
                  teenusega a) võetakse vastu kadunud lastest teavitavaid kõnesid ja suunatakse need politseile; b) antakse juhiseid ja tuge kadunud lapse eest vastutavatele isikutele; c) toetatakse uurimist.
               
               
                  Teenus on pidevalt kättesaadav (st üleriigiliselt 24 tundi päevas, seitse päeva nädalas).
               
            
                  116 006
               
               
                  
                     Teenuse nimetus:
                  
                  kuriteoohvrite abitelefon
                  
                     Kirjeldus:
                  
                  teenusega pakutakse kuriteo ohvriks langenutele emotsionaalset tuge, teavitatakse kuriteoohvrit tema õigustest ja õiguste kaitsmise viisidest ning suunatakse kuriteoohvrid asjakohaste organisatsioonide juurde. Eelkõige antakse teavet a) kohaliku politsei ja kriminaalmenetluste kohta; b) hüvitise saamise võimaluste ja kindlustusega seotud küsimuste kohta. Lisaks sellele aidatakse leida muid võimalusi kuriteoohvrite abistamiseks.
               
               
                  Juhul kui teenus ei ole pidevalt kättesaadav (st üleriigiliselt 24 tundi päevas, seitse päeva nädalas), peab teenuseosutaja tagama, et teave kättesaadavuse kohta on avalikkusele kergesti ligipääsetav ning et ajal, mil teenust ei saa kasutada, teavitatakse teenusenumbrile helistajaid sellest, millal on teenus taas kättesaadav.
               
            
                  116 111
               
               
                  
                     Teenuse nimetus:
                  
                  laste abitelefonid
                  
                     Kirjeldus:
                  
                  teenusega aidatakse hoolt ja kaitset vajavaid lapsi ning juhatatakse nad vastavate organisatsioonide ja ressursside juurde; lastele antakse võimalus oma muresid väljendada, rääkida neid otseselt puudutavatest probleemidest ja võtta kellegagi hädaolukorras ühendust.
               
               
                  Juhul kui teenus ei ole pidevalt kättesaadav (st üleriigiliselt 24 tundi päevas, seitse päeva nädalas), peab teenuseosutaja tagama, et teave kättesaadavuse kohta on avalikkusele kergesti ligipääsetav ning et ajal, mil teenust ei saa kasutada, teavitatakse teenusenumbrile helistajaid sellest, millal on teenus taas kättesaadav.
               
            
                  116 117
               
               
                  
                     Teenuse nimetus:
                  
                  arstinõuande valveteenus
                  
                     Kirjeldus:
                  
                  selle teenusega antakse meditsiinilist teavet helistajale, kelle olukord pole eluohtlik, kuid kes nimetatud teavet viivitamata vajab, eelkõige (kuid mitte ainult) väljaspool arstide tavalisi vastuvõtuaegu, nädalavahetustel ja riigipühadel. Kõne suunatakse vastava väljaõppe saanud ja asjakohaste abivahenditega varustatud nõuandjale või otse pädevale meditsiinitöötajale või arstile.
               
               
                  Juhul kui teenus ei ole pidevalt kättesaadav (st üleriigiliselt 24 tundi päevas, seitse päeva nädalas), peab teenuseosutaja tagama, et teave kättesaadavuse kohta on avalikkusele kergesti ligipääsetav ning et ajal, mil teenust ei saa kasutada, teavitatakse teenusenumbrile helistajaid sellest, millal on teenus taas kättesaadav.
               
            
                  116 123
               
               
                  
                     Teenuse nimetus:
                  
                  emotsionaalset tuge pakkuvad abitelefonid
                  
                     Kirjeldus:
                  
                  teenusega pakutakse helistajale inimlikku tuge, mis tähendab erapooletut ärakuulamist. See pakub emotsionaalset tuge helistajatele, kes kannatavad üksinduse all, on psühholoogilises kriisiseisundis või mõtlevad enesetapust.
               
               
                  Juhul kui teenus ei ole pidevalt kättesaadav (st üleriigiliselt 24 tundi päevas, seitse päeva nädalas), peab teenuseosutaja tagama, et teave kättesaadavuse kohta on avalikkusele kergesti ligipääsetav ning et ajal, mil teenust ei saa kasutada, teavitatakse teenusenumbrile helistajaid sellest, millal on teenus taas kättesaadav.